CELEX: 22012D0090
Language: bg
Date: 2012-04-30 00:00:00
Title: Решение на Съвместния комитет на ЕИП № 90/2012 от 30 април 2012 година за изменение на приложение II (Технически регламенти, стандарти, изпитвания и сертифициране) към Споразумението за ЕИП

13.9.2012   
            
            
               BG
            
            
               Официален вестник на Европейския съюз
            
            
               L 248/27
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 90/2012
   от 30 април 2012 година
   за изменение на приложение II (Технически регламенти, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението беше изменено с Решение на Съвместния комитет на ЕИП № 50/2011 от 20 май 2011 г. (1)
               
            
         
               (2)
            
            
               Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните и за отмяна на Регламент (ЕИО) № 1576/89 на Съвета (2) следва да бъде включен в Споразумението.
            
         
               (3)
            
            
               Препоръка 2010/133/ЕС на Комисията от 2 март 2010 г. за предотвратяване и намаляване на наличието на етилкарбамат в спиртни напитки от костилкови плодове и в спиртни напитки от джибри от костилкови плодове и за следене на съдържанието на етилкарбамат в тези напитки (3) следва да бъде включена в Споразумението.
            
         
               (4)
            
            
               Регламент (ЕО) № 110/2008 отменя Регламент (ЕИО) № 1576/89 на Съвета (4), който е включен в Споразумението и който следва съответно да бъде отменен по Споразумението.
            
         
               (5)
            
            
               Регламент (ЕИО) № 1014/90 на Комисията (5), който е включен в Споразумението, вече не е актуален (6) и следва съответно да бъде заличен от Споразумението.
            
         
               (6)
            
            
               Поради особеностите на системата за регистрация на географските указания на спиртни напитки и с оглед на факта, че от държавите от ЕАСТ се очаква много малък брой регистрации, изглежда удачно да не се прилага точка 4, буква г) от Протокол 1 по отношение на тези въпроси. Това не засяга други решения на Съвместния комитет.
            
         
               (7)
            
            
               Настоящото решение се отнася до законодателството относно спиртните напитки. Законодателството относно спиртните напитки не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част към глава XXVII от приложение II към Споразумението. Следователно настоящото решение не се прилага по отношение на Лихтенщайн,
            
         ПРИЕ НАСТОЯЩОТО РЕШЕНИЕ:
   Член 1
   Глава XXVII от приложение II към Споразумението се изменя, както следва:
   
               1.
            
            
               Текстът на точки 1 (Регламент (ЕИО) № 1576/89 на Съвета) и 2 (Регламент (ЕИО) № 1014/90 на Комисията) се заличава.
            
         
               2.
            
            
               След точка 8 (Регламент (ЕО) № 2870/2000 на Комисията) се вмъкват следните точки:
               
                           „9.
                        
                        
                           
                              32008 R 0110: Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (ОВ L 39, 13.2.2008 г., стр. 16), изменен със:
                           
                                       —
                                    
                                    
                                       
                                          32008 R 1334: Регламент (ЕО) № 1334/2008 на Европейския парламент и на Съвета от 16 декември 2008 г. (ОВ L 354, 31.12.2008 г., стр. 34).
                                    
                                 За целите на настоящото споразумение разпоредбите на регламента се четат със следните адаптации:
                           
                                       а)
                                    
                                    
                                       Разпоредбите на регламента не засягат правото на държавите от ЕАСТ да забранят по недискриминационен начин пускането на националните им пазари на спиртни напитки за пряка консумация от човека, които имат алкохолно съдържание над 60 %.
                                    
                                 
                                       б)
                                    
                                    
                                       Държавите от ЕАСТ се приканват да изпратят наблюдатели на заседанията на Комитета по спиртни напитки, посочен в член 25, който се занимава с въпросите, попадащи в приложното поле на актовете, посочени в Споразумението. Представителите на държавите от ЕАСТ участват пълноценно в работата на комитета, но нямат право да участват в гласуване.
                                    
                                 
                                       в)
                                    
                                    
                                       Точка 4, буква г) от Протокол 1 към Споразумението не се прилага по отношение на глава III от регламента.
                                    
                                 
                                       г)
                                    
                                    
                                       В приложение III се добавя следното:
                                       
                                                   Категория
                                                
                                                
                                                   Географско указание
                                                
                                                
                                                   Страна на произход
                                                
                                             
                                                   
                                                               15.
                                                            
                                                            
                                                               Водка
                                                            
                                                         
                                                
                                                   
                                                      Íslenskt Vodka/Icelandic Vodka
                                                   
                                                
                                                
                                                   Исландия
                                                
                                             
                                                   
                                                      Norsk Vodka/Norwegian Vodka
                                                   
                                                
                                                
                                                   Норвегия
                                                
                                             
                                                   
                                                               24.
                                                            
                                                            
                                                               Akvavit/aquavit
                                                            
                                                         
                                                
                                                   
                                                      ÍslensktBrennivín/Icelandic Aquavit
                                                   
                                                
                                                
                                                   Исландия
                                                
                                             
                                                   
                                                      Norsk akevitt/Norsk Aquavit/Norsk Akvavit/Norwegian Aquavit
                                                   
                                                
                                                
                                                   Норвегия
                                                
                                             
                                                   Други спиртни напитки
                                                
                                                
                                                   Посочените в тази точка географски указания се отнасят за продукти, за които няма определение в регламента. Поради това те трябва да бъдат допълнени с търговското описание „спиртна напитка“.
                                                   Държавите от ЕАСТ, които произвеждат тези спиртни напитки, уведомяват останалите договарящи се страни за възприетите на национално равнище определения на тези продукти.
                                                
                                                
                                                    
                                                
                                             
                                 
                     
                           10.
                        
                        
                           
                              32010 H 0133: Препоръка 2010/133/ЕС на Комисията от 2 март 2010 г. за предотвратяване и намаляване на наличието на етилкарбамат в спиртни напитки от костилкови плодове и в спиртни напитки от джибри от костилкови плодове и за следене на съдържанието на етилкарбамат в тези напитки (ОВ L 52, 3.3.2010 г., стр. 53).“
                        
                     
         Член 2
   Текстовете на Регламент (ЕО) № 110/2008 и Препоръка 2010/133/ЕС на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 май 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (7).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 30 април 2012 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 196, 28.7.2011 г., стр. 29.
   
      (2)  ОВ L 39, 13.2.2008 г., стр. 16.
   
      (3)  ОВ L 52, 3.3.2010 г., стр. 53.
   
      (4)  ОВ L 160, 12.6.1989 г., стр. 1.
   
      (5)  ОВ L 105, 25.4.1990 г., стр. 9.
   
      (6)  ОВ C 30, 6.2.2009 г., стр. 18.
   
      (7)  Без отбелязани конституционни изисквания.